SİYASƏT2017-11-16 12:55
Azərbaycan Liberal Demokrat Partiyasının (ALDP) sədri Fuad Əliyev Sədr Aparatının iclasını keçirib. ALDP-nin mətbuat xidmətindən "Ekspress.az"a verilən məlumata görə, iclasda ictimai-siyasi vəziyyət, partiyanın Gənclər Təşkilatı sədrinin hesabatı və 17 noyabr Milli Dirçəliş Gününə hazırlıq məsələsi müzakirə olunub.
ALDP sədri bildirib ki, 17 noyabr 1988-ci ildə meydana toplaşan yüz minlərlə insan həqiqi mənada qəhrəmanlıq nümayiş etdirdilər. "Çünki həmin dövrdə, Sovet imperiyasının hələ də güclü olduğu bir vaxtda küçələrə çıxıb öz etirazını bildirmək hər bir xalqın hünəri deyildi. Sonra Sovet imperiyası var gücü ilə meydana toplaşanları dağıtdı və buna baxmayaraq xalqın Azadlıq uğrunda mübarizəsini, inamını sındıra bilmədi. Çox təəssüflər olsun ki, illər keçdikcə xalqımız mübarizliyi itirdi. Qarabağ məsələsi həll olunmayıb, maaşların və təqaüdərin az olması, qiymətlərin gündən-günə qalxması, rüşvət və korrupsiya hallarının artdığı bir dönəmdə xalq etirazını bildirmir. Gələcəyə inamsızlıq hardasa müxalifətdə daxili intriqalara gətirib çıxardıb, amma ən əsası bugünki iqtidarın təzyiqlərinə görədir".
Sonra Fuad Əliyev toplantı iştrakçılarına maarifləndirməyin gücləndirilməsini, vətəndaşlarla aktiv ünsiyyət qurulmasını tövsiyə edib. “İkinci milli dirçəliş dalğası bizimlə gələcək – Azərbaycan Liberal Demokra Partiyası ilə”, – deyə Fuad Əliyev vurgulayb.
Daha sonra ALDP Gənclər Təşkilatının (GT) sədri Murad Əliyevin hesabatı dinlənilib. Onun sözlərinə görə, bu ayda 11 nəfər ALDP GT -na üzvü olublar.